hu hu hu hu hu hu hu hu hu hu hu hu hu hu hu hu hu hu hu de hu pl hu hu en hu hu hu hu hu hu es hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Dániel Arnold, 1902-ig Schönwald[1] (Tata, 1878. szeptember 15.[2] – Leatherhead, Nagy-Britannia, 1967. december vagy 1968. február) közgazdász, közíró.
Budapesti Tudományegyetem ( – 1890-es évek)
A Wikimédia Commons tartalmaz Dániel Arnold témájú médiaállományokat.
Schönwald Mór Dávid és Szarvas Leonóra fiaként született. A Budapesti Tudományegyetemre járt, majd megszakította tanulmányait és az újságírói pályára lépett. A 20. század elején bekapcsolódott a szociáldemokrata mozgalomba, majd 1905-ben, a Magyarországi Szociáldemokrata Párt XII. kongresszusán a szegényparasztság és a nemzetiségek szervezése mellett foglalt állást. Foglalkozott az agrárkérdéssel is, rendszeresen jelentek meg cikkei a Huszadik Században.
1909. október 31-én Budapesten, a Terézvárosban házasságot kötött Engelsmann Alojzia Teréziával, Engelsmann Pál és Langhammer Anna lányával.[3] 1918 őszén javasolta a földosztást. 1919 februárjában külföldre ment, és előbb Svájcban, majd Bécsben élt. 1934-ben Csehszlovákiában telepedett el, ahonnan később Angliába ment.
Az 1920-as években újból kapcsolatba került az MSZDP-vel, részt vett a párt 1930-as agrárprogramjának elkészítésében. Később mezőgazdasági szakértője volt a brit kormánynak, majd a második világháború idején Londonban az angliai magyar antifasiszta emigrációval állt kapcsolatban. Agrárkérdéssel foglalkozó tanulmányokat publikált Angliában az 1940-es években, és gyakran szerepelt mint előadó a Londoni Magyar Klubban.
A magyarországi földművelő szocializmus feladatai (A Huszadik Század könyvtára, 1906)
A kultúra első forrása a földmívelés (Budapest, 1907)
Föld és társadalom (Szociológiai Könyvtár, Budapest, 1911)
Das Vordringen der Agrardemokratie in Europa und die Lage des Grossgrundbesitzes in Ungarn (Archiv für Sozialwissenschaft und Sozialpolitik, 1929)
Mezőgazdasági válság és a magyar nép sorsa (Budapest, 1931)
↑ Az engedélyt tartalmazó BM rendelet száma/évszáma: 138218/1902. Forrás:MNL-OL 30791. mikrofilm 501. kép 3. karton. Névváltoztatási kimutatások 1902. év 48. oldal 26. sor
↑ Születési bejegyzése a tata-tóvárosi izraelita hitközség születési akv. 41/1878. folyószáma alatt. (Hozzáférés: 2021. május 6.)
↑ A házasságkötés bejegyezve a Bp. VI. ker. állami házassági akv. 1246/1909. folyószáma alatt.
Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967.
Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. 187. o.  Online elérés
Adatai a Petőfi Irodalmi Múzeum katalógusában
Berényi Zsuzsanna Ágnes: Budapest és a szabadkőművesség. Budapest, Szerző, 2005
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944.  , 1990–2002, a VII. kötettől (1990–) sajtó alá rendezte: Viczián János
Unitárius kislexikon. Budapest, Magyar Egyháztörténeti Enciklopédia Munkaközösség, 1999
Nagy Csaba: A magyar emigráns irodalom lexikona. [Részben 2. javított és bővített kiadás + Álnévlexikon] Budapest, Argumentum Kiadó-Petőfi Irodalmi Múzeum és Kortárs Irodalmi Központ, 2000
Magyar nagylexikon VI. (Csen–Ec). Főszerk. Berényi Gábor. Budapest: Magyar Nagylexikon. 1998. ISBN 963-85773-2-0
Borbándi Gyula: Nyugati magyar irodalmi lexikon és bibliográfia. Budapest, Hitel, 1992
Révai új lexikona V. (Cza–D). Főszerk. Kollega Tarsoly István. Szekszárd: Babits. 2000. ISBN 963-927-216-7
Tolnai világlexikona. Budapest, Magyar Kereskedelmi Közlöny, 1912-1919
Tolnai új világlexikona. Budapest, Tolnai, 1926-1933
Új magyar életrajzi lexikon II. (D–Gy). Főszerk. Markó László. Budapest: Magyar Könyvklub. 2001. ISBN 963-547-414-8
A lap eredeti címe: „https://hu.wikipedia.org/w/index.php?title=Dániel_Arnold&oldid=24821601”
Utoljára szerkesztve 2022. április 2., 19:50-kor
A lap utolsó módosítása: 2022. április 2., 19:50
A lap szövege CC BY-SA 3.0 alatt érhető el, ha nincs külön jelölve.